
Stor måneoplevelse i din 

nærhed! 

Af Ole Henningsen 

Hvis vejrguderne vil det, er der udsigt til et usædvanligt astronomisk fænomen 
i løbet af nogle få dage. Der er nemlig total måneformørkelse om aftenen 
tirsdag, den 4. maj. 

Formørkelsen ligger meget fint for observation fra Danmark denne gang lavt 
på den sydøstlige himmel. 

Solen går ned lidt før kl. 20, og Månen står op 
ved 21-tiden, og da er den indledende fase 
begyndt allerede kl. 20.48. 

- I det østlige Danmark kan man derfor netop 
se fuldmånen komme fri af horisonten inden 
den får kontakt med Jordens kerneskygge. 
Rykker man længere vestpå, står Månen også 
senere op, og så vil der være taget en lille bid 
af nederste venstre kant, inden Jordens 
drabant er fri af horisonten. 

- Den totale fase indledes først kl. 21:52, og 
så er Månen pænt fri af horisonten alle steder 
i landet, men da det hele starter lavt på den 
sydøstlige himmel, kan det anbefales, at man 
sørger for at have nogenlunde fri udsigt mod 



går Månen „i rødt". Foto: 


Planetarium'. fortæller direktør Bjørn Franck 

Jørgensen fra Tycho Brahe Planetarium i 
København, og fortsætter: 

- Ti minutter i ti om aftenen kan man netop se det sidste sollys ramme Månens 
øverst højre kant, samtidig med at den formørkede Måne langsomt synes at 
skifte kulør fra at være grålig med et svagt orange skær til at få en markant 
orange tone. 

- så længde det hvide sollys er synligt, er det nemlig vanskeligere at se den 
orange farve, men så snart det er væk, vænnes vores øjne hurtigt til mørket, 
og farven bliver tydeligere. 

- Hvis det er skyfrit kan man få en enestående oplevelse af en næsten 
glødende kugle, der hænger en halv snes grader over den sydøstlige horisont 
med stjernebilledet Vægten som baggrund. Højere oppe på himlen ses den 
klare gullige stjerne Arkturus i stjernebilledet Bootes - og til højre den blåhvide 
Spica i Jomfruen, tilføjer Bjørn Franck Jørgensen. 

Det er altså udsigt til en usædvanlig flot oplevelse på aftenhimlen. Klokken 
23.08 er totaliteten slut, og lyset fra Solen rammer igen Månen ved nederste 
venstre kant. Kl. 00.12 er Månen helt ude af Jordens skygge. 




I anledning af måneformørkelsen har Tycho Brahe Planetarium og Københavns 
Astronomiske Forening et gratis offentligt arrangement, hvor det smukke 
naturfænomen samt planeterne Venus, Saturn med sin imponerende ring og 
Jupiter med dens fire største måner kan studeres gennem stjernekikkerter. 

Der er endvidere åbent og arrangementer med stjernekikkerter stillet til 
rådighed følgende steder i landet - måske også nær dig: 

Observatoriet i Rundetårn i København Stjerne OBS Salling, Durup 
Islingeskolen, Vordingborg Montebelloobservatoriet, Helsingør Olsbækken, 
Greve, Astronomisk Forening for Køge Bugt Steno Museet, Århus, 
Fuldmåneaften med foredrag og underholdning ved Cantilenakoret, 
observation med kikkerter i samarbejde med Østjyske Amatør Astronomer 
Varmecentralen, Næstved, arrangeret af Astronomisk Forening for Sydsjælland 
Urania Observatoriet, Aalborg, samt Orion Planetarium i Jels, i samarbejde 
med Syd- og Sønderjyllands Amatørastronomer. 

Flere oplysninger om arrangementerne kan ses på Tycho Brahe Planetariums 
hjemmeside på adressen www.tycho.dk 


ISS for de morgenduelige 

Af Ole Henningsen 

I de kommende 3 ugers tid kan man igen se Den internationale Rumstation, 
ISS, på himlen fra danske breddegrader. 

Rumstationen ses som en meget stor lysende stjerne, der bevæger sig hen 
over den sydlige himmel fra en vestlig til en østlig retning. 



S113E0S448 


Den internationale Rumstation, ISS, er efterhånden en meget stor 
konstruktion. 

Foto: NASA 





I nedenstående skema kan man de forskellige datoer se stationens lysstyrke, 
hvilket tidspunkt, i hvilken højde over horisonten samt i hvilket verdenshjørne, 
ISS kommer til syne. Dernæst viser skemaet, på hvilket tidspunkt, og i hvilken 
retning, rumstationen er højest på himlen, og til sidst i hvilken retning, den 
igen forsvinder. Tiderne kan variere og ændre sig en lille smule, så gå udenfor 
lidt før. Kommer man for sent, kan man jo ikke blot trykke på nogen replay- 
knap. 

Rumstationen har netop fået udskiftet besætningen, hvis 2 mand havde 
tilbragt mere end et halvt år i kredsløb om Jorden. _ 

ISS er nu bemandet af en russisk astronaut, Gennady I. Padalka, der ses til 
venstre på fotoet, og en amerikaner, Edward M. (Mike) Fincke, der også skal 
tilbringe 6 måneder i rummet, og efter planerne bla. på 3 rumvandringer 
udenfor rumstationen. 

I midten ses den hollandske ESA-astronaut Andre Kuipers, der var med oppe i 
rumstationen i 9 dage i forbindelse med udskiftning af besætningen. Billedet er 
taget i en pause under træningen på Johnson Space Center i USA. 















Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 

Tilmelding kan ske ved at klikke ind på: www.ufo.dk 


